Document ID: 31991R1668

ΚΑΝΟΝΙΣΜΟΣ (ΕΟΚ) αριθ. 1668/91 ΤΗΣ ΕΠΙΤΡΟΠΗΣ της 14ης Ιουνίου 1991 για τη μείωση των τιμής βάσης και αγοράς των ροδακίνων, των νεκταρινιών και των λεμονιών, κατά την περίοδο εμπορίας 1991/92, λόγω της υπέρβασης του κατωτάτου ορίου παρέμβασης που είχε ορισθεί για την περίοδο εμπορίας 1990/91
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 για την κοινή οργάνωση στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (2), και ιδίως το άρθρο 16β παράγραφος 4,
Εκτιμώντας:
ότι ο κανονισμός (ΕΟΚ) αριθ. 1388/90 της Επιτροπής (3) έχει ορίσει τα κατώτατα όρια παρέμβασης για την περίοδο εμπορίας 1990/91 σε 336 900 τόνους για τα ροδάκινα, 53 900 τόνους για τα νεκταρίνια και 390 400 τόνους για τα λεμόνια-
ότι το άρθρο 3 του κανονισμού (ΕΟΚ) αριθ. 1197/90 του Συμβουλίου της 7ης Μαΐου 1990 όσον αφορά τα ειδικά μέτρα για την εφαρμογή ορισμένων κατωτάτων ορίων παρέμβασης στον τομέα των οπωρολαχανικών για την περίοδο εμπορίας 1990/91 (4) προβλέπει ότι, εφόσον το σύνολο των ποσοτήτων ροδακίνων, νεκταρινιών ή λεμονιών τα οποία φέρονται αφενός μεν σε παρέμβαση στην Πορτογαλία και αφετέρου στην Κοινότητα, με εξαίρεση την Πορτογαλία, εφαρμόζοντας τα άρθρα 15, 15α, 15β, 19, 19α του κανονισμού (ΕΟΚ) αριθ. 1035/72, κατά την περίοδο εμπορίας 1990/91, υπερβαίνει το σύνολο των κατωτάτων ορίων παρέμβασης που έχουν ορισθεί για κάθε προϊόν, για ολόκληρη ή μέρος αυτής της περιόδου εμπορίας, οι τιμές βάσης και αγοράς που έχουν ορισθεί για το προϊόν αυτό, κατά την περίοδο εμπορίας 1991/92 μειώνονται κατά 1 % ανά τμήμα υπέρβασης 23 000 τόνων για τα ροδάκινα, 3 000 τόνων για τα νεκταρίνια και 11 200 τόνων για τα λεμόνια-
ότι, με βάση το άρθρο 2 παράγραφος 2 του κανονισμού (ΕΟΚ) αριθ. 1388/90, η υπέρβαση του κατωτάτου ορίου παρέμβασης που έχει ορισθεί για τα λεμόνια, κατά την περίοδο εμπορίας 1990/91, υπολογίζεται με βάση τις παρεμβάσεις που πραγματοποιήθηκαν μεταξύ της 1ης Μαρτίου 1990 και της 28ης Φεβρουαρίου 1991-
ότι, εφαρμόζοντας το άρθρο 2 του κανονισμού (ΕΟΚ) αριθ. 1199/90 του Συμβουλίου της 7ης Μαΐου 1990 ο οποίος τροποποιεί τον κανονισμό (ΕΟΚ) αριθ. 1035/77 στον οποίο προβλέπονται τα ειδικά μέτρα για την ενθάρρυνση της θέσης εμπορίας των μεταποιημένων προϊόντων με βάση λεμόνια, και ο οποίος τροποποιεί τους κανόνες εφαρμογής του κατωτάτου ορίου παρέμβασης για τα λεμόνια (5), οι ποσότητες λεμονιών που παραδίδονται στην μεταποίηση στα πλαίσια του κανονισμού (ΕΟΚ) αριθ. 1035/77 του Συμβουλίου (6) προστίθενται στις ποσότητες που φέρονται σε παρέμβαση για τον υπολογισμό της υπέρβασης του κατωτάτου ορίου παρέμβασης που έχει ορισθεί για το προϊόν αυτό, κατ' εφαρμογήν του άρθρου 16β του κανονισμού (ΕΟΚ) αριθ. 1035/72-
ότι, σύμφωνα με τα στοιχεία που παρείχαν τα κράτη μέλη, τα μέτρα παρέμβασης τα οποία έλαβε η Κοινότητα, στο πλαίσιο της περιόδου εμπορίας 1990/91, αφορούσαν 505 229 τόνους ροδάκινα, 128 830 τόνους νεκταρίνια και 466 744 τόνους λεμόνια- ότι η Επιτροπή διαπίστωσε, επομένως, υπέρβαση των κατωτάτων ορίων παρέμβασης που ορίσθηκαν για αυτήν την περίοδο εμπορίας της τάξης των 168 329 τόνων για τα ροδάκινα, 74 930 τόνων για τα νεκταρίνια και 76 344 τόνων για τα λεμόνια-
ότι, από όσα αναφέρονται παραπάνω, προκύπτει ότι, οι τιμές βάσης και αγοράς των ροδακίνων, των νεκταρινιών και των λεμονιών για την περίοδο εμπορίας 1991/92, που ορίσθηκαν από τον κανονισμό (ΕΟΚ) αριθ. 1622/91 του Συμβουλίου της 13 Ιουνίου 1991, με τον οποίο ορίζονται τιμές και άλλα ποσά που ισχύουν στον τομέα των οπωρολαχανικών (7), κατά την περίοδο εμπορίας 1991/92, πρέπει να μειωθούν κατά 7 % για τα ροδάκινα, 20 % για τα νεκταρίνια και 6 % για τα λεμόνια-
ότι, εφαμόζοντας το άρθρο 18β παράγραφος 2 του κανονισμού (ΕΟΚ) αριθ. 1035/72, οι αποσύρσεις που πραγματοποιήθηκαν στο έδαφος της πρώην Λαοκρατικής Δημοκρατίας της Γερμανίας, έως το τέλος περιόδου εμπορίας 1991/92, δεν ελήφθησαν υπόψη για τη διαπίστωση της ενδεχόμενης υπέρβασης των κατωτάτων ορίων παρέμβασης-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Οπωρολαχανικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές βάσης και αγοράς των ροδακίνων, των νεκταρινιών και των λεμονιών για την περίοδο εμπορίας 1991/92, οι οποίες ορίζονται με τον κανονισμό (ΕΟΚ) αριθ. 1622/91, μειώνονται κατά 7 % για τα ροδάκινα, 20 % για τα νεκταρίνια και 6 % για τα λεμόνια και καθορίζονται όπως αναφέρεται στο παράρτημα.
Άρθρο 2
Ο παρών κανονισμός αρχίζει να ισχύει στις 17 Ιουνίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιουνίου 1991.

Labels: 2
17
6